Det er fundet af en mobiltelefon på kajkanten ved jernbanebroen på Nørresundbysiden, der gør at en storstilet eftersøgning af den 16-årige Nasim Popalzai er i gang. - Vi frygter at han kan være faldet i vandet og har derfor iværksat eftersøgningen, siger vagtchef ved Nordjyllands Politi, Per Jørgensen til tv2nord.dk. Nordjyllands Politi har nu valgt at efterlyse Nasim Popalzai med billede i håbet om, at nogen har set ham. Han var iført blå jakke, sorte bukser og sorte Nike sko. Har du set Nasim Popalzai kan Nordjyllands Politi kontaktes på telefon 114.
Helikopter, både og dykkere leder mandag aften efter en Nasim Popalzai, der frygtes faldet i den kolde Limfjord ved Nørresundby.